Taivaallisen rauhan aukio
Taivaallisen rauhan portti rakennettiin Ming-dynastian aikana 1417. Kiinan keisariaikana (1911 saakka) varsinaista aukiota ei ollut, vaan paikka oli täynnä ministeriöiden toimistoja. Nämä vaurioituivat pahasti boksarikapinan yhteydessä, niiden lopullinen hävittäminen loi aukion.
Palazzo Contarini del Bovolo
Palazzo Contarini del Bovolo on goottilaistyylinen palatsi Venetsiassa lähellä Pyhän Markuksen toria. Palatsi on rakennettu Contarinin perheelle 1400-luvulla ja sen suunnittelija on Giovanni Candi. Se on tunnettu erityisesti "etanaportaiksi" nimitetyistä spiraalimaisista ulkoportaistaan. Portaiden virallinen nimi on "Scala Contarini del Bovolo". Rakennuksen seinustalla olevat portaat on rakennettu istriankivestä ja punatiilestä. Niiden suunnittelija on Giorgio Spavento ja ne valmistuivat vuonna 1499.